Source: https://szolnokitorvenyszek.birosag.hu/20171204/tajekoztato-kp-hatalybalepesevel-bekovetkezo-egyes-valtozasokrol
Timestamp: 2019-04-25 14:58:55+00:00

Document:
TÁJÉKOZTATÓ A KP. HATÁLYBALÉPÉSÉVEL BEKÖVETKEZŐ EGYES VÁLTOZÁSOKRÓL | Szolnoki Törvényszék
Megjelenés ideje: 2017. december 4., 15:28
2018. január 1-jén hatályba lép a közigazgatási perrendtartásról szóló 2017. évi I. törvény (Kp.), amely alapján a Szolnoki Közigazgatási és Munkaügyi Bíróság hatásköre és illetékessége módosul.
A Szolnoki Közigazgatási és Munkaügyi Bíróság hatáskörébe és illetékességébe tartozó egyes közigazgatási ügyek 2018. január 1-től a Fővárosi Törvényszék elsőfokú hatáskörébe kerülnek.
Az új szabályokat a 2018. január 1. napján vagy azt követően előterjesztett keresetlevél alapján indult eljárásokban kell alkalmazni. A 2017. december 31-én első fokon folyamatban lévő Fővárosi Törvényszék hatáskörébe kerülő közigazgatási ügyeket, továbbá az első fokon befejezett azon ügyeket, amelyekben az elsőfokú bíróság hatáskörébe tartozó további intézkedéseket kell tenni, a Fővárosi Közigazgatási és Munkaügyi Bíróság hivatalból megküldi a Fővárosi Törvényszéknek.
Ezen ügyeken kívül a 2017. december 31-én folyamatban lévő közigazgatási pereket továbbra is az eredetileg eljáró Szolnoki Közigazgatási és Munkaügyi Bíróság intézi.
A munkaügyi igényeket érintő változás, hogy a közszolgálati jogviszonnyal összefüggő perek ezentúl közigazgatási pernek minősülnek. A perre a Szolnoki Közigazgatási és Munkaügyi Bíróság illetékes, ha a munkavégzés helye Jász-Nagykun-Szolnok megye. A természetes személy felperes a közszolgálati jogviszonnyal kapcsolatos pert a lakóhelye szerint illetékes bíróság előtt is megindíthatja.

References: Bíróság 
 Bíróság 
 bíróság 
 Bíróság 
 Bíróság 
 Bíróság 
 bíróság